**9ο Δημοτικό Σχολείο Αγίου Δημητρίου**

Άγιος Δημήτριος, 29/02/2024

**ΕΓΓΡΑΦΕΣ Α΄ ΔΗΜΟΤΙΚΟΥ- ΣΧΟΛΙΚΟ ΕΤΟΣ 2024-2025**

Ενημερώνουμε τους γονείς και κηδεμόνες, των οποίων τα παιδιά θα φοιτήσουν το σχολικό έτος 2024-2025 στην Α΄ τάξη του Δημοτικού Σχολείου, ότι σύμφωνα με την **περ. α της παρ. 4 του άρθρου 7 του Π.Δ. 79/2017 (Α’ 109),** όπως τροποποιήθηκε με την **παρ. 2 του άρθρου 44 του Ν. 4777/2021 (Α’ 25),** οι εγγραφές θα πραγματοποιηθούν από 1 έως και 20 Μαρτίου 2024. Στην Α΄ τάξη του Δημοτικού Σχολείου εγγράφονται για το σχολικό έτος 2024-2025 υποχρεωτικά οι γεννηθέντες από 1-1-2018 μέχρι και 31–12–2018.

1. **Απαιτούμενα δικαιολογητικά:**
* **Αποδεικτικό στοιχείο από το οποίο να προκύπτει η διεύθυνση κατοικίας του/της μαθητή/τριας** προκειμένου να εγγραφούν μαθητές που διαμένουν εντός των ορίων της σχολικής περιφέρειας όπως συμβόλαιο κατοικίας ή μισθωτήριο στο όνομα **του πατέρα ή της μητέρας του παιδιού** (όχι άλλων συγγενών), φορολογική δήλωση ή έντυπο Ε9, λογαριασμός ΔΕΗ ή ΕΥΔΑΠ).
* **Βιβλιάριο Υγείας του παιδιού** ή προσκόμιση άλλου στοιχείου από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.
* **Ατομικό Δελτίο Υγείας Μαθητή (Α.Δ.Υ.Μ.)** Η συμπλήρωσή του καταρτίζεται και συμπληρώνεται από ιατρούς του Πρωτοβάθμιου Εθνικού Δικτύου Υγείας (Κέντρα Υγείας, Πολυδύναμα Περιφερειακά ιατρεία κτλ.) ή των Εξωτερικών Ιατρείων των Νοσηλευτικών Ιδρυμάτων ή των ιδιωτών ιατρών συμβεβλημένων με Π.Ε.Δ.Υ. ή τον αντίστοιχο ασφαλιστικό φορέα των γονέων και κηδεμόνων ή από ιδιώτες ιατρούς (χωρίς σύμβαση με ασφαλιστικά ταμεία). Οι ειδικότητες των ιατρών που έχουν τη δυνατότητα συμπλήρωσης του Α.Δ.Υ.Μ είναι παιδίατροι ή γενικοί ιατροί ή σε ειδικές περιπτώσεις παθολόγοι.

**ΣΗΜΕΙΩΣΗ**

Οι γονείς μπορούν να παραλάβουν το έντυπο από τη Δ/νση του σχολείου και μπορεί να προσκομιστεί έως τις αρχές Σεπτεμβρίου 2024. Το έγγραφο αυτό είναι **απαραίτητο** ώστε ο μαθητής/τρια να μπορεί να παρακολουθεί το μάθημα της Φυσικής Αγωγής.

* **Βεβαίωση Φοίτησης Νηπιαγωγείου.** Μέχρι την ημερομηνία έκδοσης του «Πιστοποιητικού φοίτησης», το νηπιαγωγείο εκδίδει «Βεβαίωση Φοίτησης» η οποία θα προσκομιστεί από τον γονέα ή τον κηδεμόνα του/της μαθητή/τριας για την εγγραφή του/της στο δημοτικό.
* **Πιστοποιητικό γέννησης Δήμου ή Κοινότητας (**προαιρετικό)**.** Διευκρινίζεται ότι για την εγγραφή των μαθητών/τριών στα Δημοτικά Σχολεία της χώρας δεν απαιτείται η προσκόμιση του Πιστοποιητικού Γέννησης από τους γονείς, αλλά αναζητείται από τις σχολικές μονάδες μέσω του Πληροφορικού Συστήματος myschool του ΥΠΑΙΘ.
* **Προσκόμιση Δελτίου ταυτότητας του γονέα** που θα εγγράψει τον/την μαθητή/τρια.
1. **Εγγραφή στο προαιρετικό Ολοήμερο πρόγραμμα και στο τμήμα Πρωινής Ζώνης του Σχολείου**

Οι μαθητές/τριες δύνανται να εγγραφούν στο **Προαιρετικό Ολοήμερο Πρόγραμμα** και στην **Πρωινή Ζώνη** κατόπιν σχετικής αίτησης-δήλωσης των γονέων τους **χωρίς προϋποθέσεις**. Διευκρινίζεται ότι στο τμήμα **Πρωινής Ζώνης (7:00-8:00)** μπορούν να παρακολουθούν **μόνο** μαθητές που φοιτούν στο Προαιρετικό Ολοήμερο Πρόγραμμα.

1. **ΣΥΜΠΛΗΡΩΜΑΤΙΚΕΣ ΟΔΗΓΙΕΣ**
* Οι γονείς /κηδεμόνες των **αλλοδαπών μαθητών** μπορούν να εγγράψουν τα παιδιά τους στην Α΄τάξη με ληξιαρχική πράξη γέννησης ή ομοειδές πιστοποιητικό επίσημα μεταφρασμένο.
* Οι γονείς–κηδεμόνες πρέπει να γνωρίζουν **τον αριθμό της αστυνομικής ταυτότητας και του έτερου γονέα**, ενώ οι αλλοδαποί γονείς τον αριθμό διαβατηρίου τους, γιατί θα σημειωθούν στην αίτηση(θα δοθεί από το Σχολείο) που θα συμπληρώσουν.
1. **Ημέρες, ώρες και τρόπος προσέλευσης εγγραφών**
* Οι εγγραφές των μαθητών/τριών γίνονται κάθε **Δευτέρα, Τρίτη, Τετάρτη, Πέμπτη και Παρασκευή** από τις **8:30 έως τις 10:00**.
* **ΤΗΛΕΦΩΝΟ ΕΠΙΚΟΙΝΩΝΙΑΣ ΜΕ ΤΟ ΣΧΟΛΕΙΟ: 2109931825**

**EMAIL ΣΧΟΛΕΙΟΥ:** **mail@9dim-ag-dimitr.att.sch.gr**

**Παρακαλούμε για την πιστή τήρηση των ανωτέρω.**

**Η Διευθύντρια του Σχολείου**

**ΛΑΣΚΑΡΙΔΟΥ ΕΙΡΗΝΗ**